מרקוס הולמגרן פדרסן (בנורווגית: Marcus Holmgren Pedersen; נולד ב-16 ביולי 2000 בהמרפסט שבנורווגיה) הוא כדורגלן נורווגי המשחק בעמדת המגן הימני בקבוצת פיינורד מליגת העל ההולנדית ובנבחרת נורווגיה.
קריירת מועדונים.
פדרסן הגיע אל מחלקת הנוער של טרומסה בשנת 2016. ב-18 באפריל 2018 הוא ערך את הופעת הבכורה שלו במועדון, במסגרת הגביע הנורווגי. ב-28 באוקטובר 2018 ערך את הופעת הבכורה שלו במסגרת ליגת העל הנורווגית, בהפסד 1-0 לאוד גרינלנד. הוא ערך שלוש הופעות ליגה במדי המועדון בעונת , ו-17 הופעות ליגה נוספות בעונת , שהסתיימה בירידתה של טרומסה לליגה הנורווגית השנייה.
ב-11 בפברואר 2020 חתם פדרסן על חוזה לשלוש עונות במולדה מליגת העל הנורווגית. ב-16 ביוני הוא ערך את הופעת הבכורה שלו במועדון, בניצחון 4-1 על אלסונד במסגרת המחזור הראשון בליגה לעונת . ב-24 ביוני הבקיע את שער הבכורה שלו במועדון, בניצחון 3-2 על סטארט במסגרת הליגה. בעונתו הראשונה במועדון, בה סיימה מולדה במקום השני בליגת העל הנורווגית, ערך פדרסן 21 הופעות ליגה, בהן הבקיע שני שערים. בעונה שלאחר מכן, לפני שעזב את הקבוצה, הוסיף שבע הופעות ליגה.
ב-22 ביוני 2021 חתם פדרסן על חוזה לחמש עונות בפיינורד מליגת העל ההולנדית. ב-22 ביולי הוא ערך את הופעת הבכורה שלו במועדון, בתיקו 0-0 נגד דריטה במסגרת מוקדמות עונת 2021/2022 בליגה האזורית. ב-15 באוגוסט הוא ערך את הופעת הבכורה שלו בליגה, בניצחון 4-0 על וילם II במסגרת המחזור הראשון.
קריירה בינלאומית.
ב-1 בספטמבר 2021 ערך פדרסן את הופעת הבכורה שלו בנבחרת נורווגיה, בתיקו 1-1 נגד נבחרת הולנד במסגרת מוקדמות מונדיאל 2022.
לוטשארל חירטרואידה
לוטשארל חירטרואידה (בהולנדית: Lutsharel Geertruida; נולד ב-18 ביולי 2000 ברוטרדם שבהולנד) הוא כדורגלן הולנדי המשחק בעמדת המגן הימני בקבוצת פיינורד מליגת העל ההולנדית.
קריירת מועדונים.
חירטרואידה הגיע אל מחלקת הנוער של פיינורד בשנת 2021 ממחלקת הנוער של ספרטה רוטרדם. ב-25 באוקטובר 2017 ערך את הופעת הבכורה שלו בקבוצה הבוגרת של המועדון, בניצחון 1–4 על סוויפט במסגרת הסיבוב השני של הגביע ההולנדי לעונת . ב-23 בדצמבר 2018 הוא ערך את הופעת הבכורה שלו בליגת העל ההולנדית, בתיקו 2-2 נגד דן האג.
קריירה בינלאומית.
חירטרואידה היה חלק מסגל נבחרת הולנד עד גיל 21 בטורניר אליפות אירופה בכדורגל עד גיל 21 בשנת 2021. הוא זומן לסגל המורחב של נבחרת קוראסאו לקראת טורניר גביע הזהב 2021, אך לא נכלל בסגל הסופי.
מרקוס סנסי
מרקוס ניקולאס סנסי ברון (בספרדית: Marcos Nicolás Senesi Barón; נולד ב-10 במאי 1997 בקונקורדיה שבארגנטינה) הוא כדורגלן ארגנטינאי המשחק בעמדת הבלם בקבוצת בורנמות'.
קריירת מועדונים.
סן לורנסו.
סנסי גדל במחלקת הנוער של סן לורנסו מליגת העל הארגנטינאית. ב-25 בספטמבר 2016 ערך את הופעת הבכורה שלו בקבוצה הבוגרת של המועדון, בתיקו 1-1 נגד פטרונטו במסגרת הליגה. ב-16 בספטמבר 2017 הבקיע את שערו היחיד במדי המועדון, בניצחון 0–1 על ארסנאל דה סרנדי במסגרת הליגה. בסך הכל ערך סנסי 51 הופעות ליגה במדי המועדון.
פיינורד.
ב-2 בספטמבר 2019 חתם סנסי על חוזה לארבע עונות בפיינורד מליגת העל ההולנדית. ב-22 בספטמבר הוא ערך את הופעת הבכורה שלו במועדון, בתיקו 3-3 נגד אמן במסגרת הליגה לעונת 2019/2020. ב-10 בנובמבר הבקיע את שער הבכורה שלו במועדון, בניצחון 2–3 על ואלבייק במסגרת הליגה. בעונתו הראשונה במועדון ערך 16 הופעות ליגה, בהן הבקיע שער אחד.
בורנמות'.
ב-8 באוגוסט 2022 חתם סנסי בבורנמות' מהפרמייר ליג.
קריירה בינלאומית.
סנסי נולד בארגנטינה, ויש לו שורשים איטלקיים. הוא זומן על-ידי נבחרות איטליה וארגנטינה למשחק הפיינליסימה 2022 בין הנבחרות. לבסוף בחר לייצג את ארגנטינה וערך את הופעתו הבכורה במשחק ידידות נגד .
יוריט הנדריקס
יוריט פטרוס קרולינה הנדריקס (בהולנדית: Jorrit Petrus Carolina Hendrix; נולד ב-6 בפברואר 1995 בפאנינגן שבהולנד) הוא כדורגלן הולנדי המשחק בעמדת הקשר האחורי בקבוצת פורטונה דיסלדורף.
קריירת מועדונים.
הנדריקס החל את הקריירה המקצוענית שלו בפ.ס.וו. איינדהובן מליגת העל ההולנדית, שבה גדל במחלקת הנוער. הוא שיחק בקבוצה הבוגרת של המועדון במשך שבע עונות וחצי, שבהן ערך 238 הופעות ליגה והבקיע שמונה שערים.
ב-12 בינואר 2021 חתם הנדריקס בספרטק מוסקבה מליגת העל הרוסית. ב-20 בפברואר הוא ערך את הופעת הבכורה שלו במועדון, בהפסד 0–2 לדינמו מוסקבה במסגרת עונת 2020/2021 בגביע הרוסי. ב-28 בפברואר ערך את הופעת הבכורה שלו בליגה, בהפסד 0–2 לרובין קאזאן. בחצי העונה הראשונה שלו במועדון ערך הנדריקס עשר הופעות ליגה.
ב-26 בינואר 2022 הושאל הנדריקס לפיינורד מליגת העל ההולנדית עד לתום עונת 2021/2022. ב-6 בפברואר הוא ערך את הופעת הבכורה שלו במועדון, בניצחון 0–4 על ספרטה רוטרדם במסגרת הליגה. ב-13 בפברואר הבקיע את שער הבכורה שלו במועדון, בניצחון 0–2 על ואלבייק במסגרת הליגה.
קריירה בינלאומית.
ב-1 בספטמבר 2016 ערך הנדריקס את הופעת הבכורה שלו בנבחרת הולנד, בהפסד 1–2 לנבחרת יוון במשחק ידידות.
לואיס סיניסטרה
לואיס פרננדו סיניסטרה לוקומי (בספרדית: Luis Fernando Sinisterra Lucumí; נולד ב-17 ביוני 1999 בסנטנדר דה קיליצ'או שבקולומביה) הוא כדורגלן קולומביאני, המשחק בעמדת קשר הכנף בקבוצת לידס יונייטד מהפרמייר ליג ובנבחרת קולומביה.
קריירת מועדונים.
סיניסטרה החל את הקריירה המקצוענית שלו באונסה קלדס מליגת העל הקולומביאנית.
ב-8 ביולי 2018 חתם על חוזה לשלוש עונות בפיינורד מליגת העל ההולנדית.
לידס יונייטד.
ב-7 ביולי 2022 הצטרף סיניסטרה ללידס יונייטד לאחר שחתם על חוזה לחמש שנים. שווי העסקה עמד על 21 מיליון ליש"ט. ב-13 באוגוסט 2022 ערך סיניסטרה את הופעת הבכורה שלו בקבוצה, כשנכנס כמחליף לקראת סיום המשחק מול סאות'המפטון, שהסתיים בתוצאה 2–2. את שערו הראשון במדי לידס יונייטד הבקיע סיניסטרה ב-24 באוגוסט, בניצחון 1–3 על ברנסלי במסגרת הסיבוב השלישי של גביע הפוטבול ליג. את שערו הראשון בפרמייר ליג הבקיע סיניסטרה ב-30 באוגוסט, בתיקו 1-1 מול אברטון.
קריירה בינלאומית.
ב-15 באוקטובר 2019 ערך סיניסטרה את הופעת הבכורה שלו בנבחרת קולומביה, בהפסד 0–3 לנבחרת אלג'יריה במשחק ידידות.
שטח הניסויים אברדין
שטח הניסויים אַבֶּרְדִין (Aberdeen Proving Ground; APG) הוא מתקן של צבא ארצות הברית הממוקם בסמוך לאברדין, מחוז הרפורד, מרילנד, בארצות הברית. יותר מ־7,500 אזרחים ו־5,000 אנשי צבא עובדים ברחבי המתקן.
תולדות המתקן.
שטח הניסויים אברדין הוא מתקן הניסויים הפעיל הוותיק ביותר של צבא ארצות הברית: הוא הוקם ב־20 באוקטובר 1917, שישה חודשים לאחר כניסת ארצות הברית למלחמת העולם הראשונה. על התכנון והבנייה פיקח בריגדיר גנרל קולדן ראגלס, ששימש מאוחר יותר כמפקד חיל החימוש האמריקאי. מיקומו נבחר כך שיאפשר תכנון וניסוי של כלי נשק וציוד בסמוך למרכזי תעשייה ושילוח באותם ימים. שטח הניסויים יועד להחליף את שטח הניסויים בסאנדי הוק, שהיה קטן מדי עבור חלק מכלי הנשק שנבדקו. בשיא מלחמת העולם השנייה, שוכנו בשטח הניסויים אברדין 2,348 קצינים ו־24,189 חוגרים.
בשנות ה-60 פעל באברדין כור גרעיני במתקן קרינת הפעימה של הצבא. ב־6 בספטמבר 1968, אירעה בכור הגעה לקריטיות במהלך בדיקות הפעלה. תאונה זו לא פגעה בסגל המתקן אך שחררה מספיק חום כדי להגיע לנקודת ההתכה של הדלק בליבה, 1150 מעלות צלזיוס. זה הזיק לרכיבי הדלק של הכור, והיתך את ארבע הטבעות המרכזיות זו לזו. זוהי אחת משלושים ושלוש תאונות קריטיוּת ברחבי העולם, בין 1949 ל־2000.
מאגר הנשק אדג'ווד.
על אף שקבלנים אזרחיים ייצרו את רוב התחמושת הקונבנציונלית למלחמת העולם הראשונה, בנתה ממשלת ארצות הברית מפעלים לייצור גז רעיל בבעלות פדרלית בשטח הניסויים אברדין. מתקנים אלו זכו לכינוי אדג'ווד ארסנל. היו באדג'ווד ארסנל מפעלים לייצור גז חרדל, כלורופיקין ופוסגן, ומתקנים נפרדים למילוי פגזי ארטילריה בכימיקלים אלו. הייצור החל ב־1918, הגיע ל־2500 טון לחודש, והסתכם בכ־9,800 טון גז רעיל שיוצר במקום עד שביתת הנשק בנובמבר 1918. חלק מהגז נשלח לאירופה, לשימוש בפגזי ארטילריה צרפתיים ובריטים.
אזור אדג'ווד בשטח הניסויים אברדין מתפרש על כ־53 קילומטרים רבועים. מאז 1917, נערכים במקום מחקרים כימיים, ייצור כימיקלים, ניסויים בכימיקלים, אחסונם, והטמנת חומרים רעילים.
מ־1955 עד 1975, ערך חיל הכימיקלים של צבא ארצות הברית מחקרים רפואיים מסווגים באדג'ווד ארסנל. המטרה הייתה להעריך את ההשפעה של חומרי לוחמה כימיים במינון נמוך על אנשי צבא, ולבדוק ביגוד מגן ותרופות. כ־7,000 חיילים השתתפו בניסויים אלה, שכללו חשיפות ליותר מ־250 כימיקלים שונים, לפי מחלקת ההגנה של ארצות הברית, הופיעו תסמינים שונים אצל חלק מהמתנדבים בזמן החשיפה לגורמים אלה, אך לא תוכנן מעקב ארוך טווח כחלק מהמחקר.
בין היתר, נבדקו חומרי הלוחמה הכימית והחומרים הקשורים הבאים:
במהלך השבוע של 14 ביולי 1969, צוותים מהמעבדה למדע יישומי של חיל הים בשיתוף סגל המעבדה למלחמה מוגבלת ערכו ניסוי בהשרת צמחייה לאורך קו החוף של האי פּוּל, בשטח הניסויים אברדין, באמצעות החומר אייג'נט אורנג' וקצף "אייג'נט אורנג' פלוס".
בשטח אדג'ווד ארסנל מצויים שני מבנים רשומים במרשם הלאומי של מקומות היסטוריים של ארצות הברית: שתי כנסיות מתודיסטיות בשם "בית הוועד של אבק השריפה" ו"בית הוועד של פרסברי".
גאוגרפיה.